|  |  |
| --- | --- |
|  **MINISTERUL SĂNĂTĂȚII** |  |

**ORDIN**

***privind aprobarea Metodologiei pentru aplicarea REGULAMENTULUI (UE) 2022/1616 AL COMISIEI EUROPENE din 15 septembrie 2022 privind materialele și obiectele din plastic reciclat destinate să vină în contact cu produse alimentare, și de abrogare a Regulamentului (CE) nr. 282/2008***

Văzând Referatul de aprobare nr. al Direcţiei generale sănătate publică și programe de sănătate din cadrul Ministerului Sănătății și în temeiul prevederilor Hotărârii Guvernului nr. 1.197/2002 pentru aprobarea normelor privind materialele şi obiectele care vin în contact cu alimentele, ale art. 4 alin. (1) pct. 54 din Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările și completările ulterioare,

**ministrul sănătății emite următorul**

**ORDIN:**

ART. 1 Se aprobă Metodologia pentru aplicarea a REGULAMENTULUI (UE) 2022/1616 AL COMISIEI EUROPENE din 15 septembrie 2022 privind materialele și obiectele din plastic reciclat destinate să vină în contact cu produse alimentare, și de abrogare a Regulamentului (CE) nr. 282/2008, prevăzute în anexa nr. 1 la prezentul ordin.

ART. 2 Pentru îndeplinirea atribuțiilor din Metodologia prevăzută la art. 1, se înființează Comisia pentru Materialele și obiectele din Plastic Reciclat destinate să vină în Contact cu produse Alimentare, organism fără personalitate juridică, care funcționează în cadrul Institului Național de Sănătate Publică.

ART. 3 Ministerul Sãnãtãţii, prin Institutul Naţional de Sãnãtate Publicã, şi prin direcţiile de sãnãtate publicã judeţene şi a municipiului Bucureşti vor duce la îndeplinire prevederile prezentului ordin

ART. 4 Prezentul ordin se publică în Monitorul Oficial al României, Partea I.

**Pentru Prof. Univ. Dr. Alexandru RAFILA, Ministrul Sănătății,**

**semnează Conf. Univ. Dr. Adriana PISTOL, Secretar de Stat**

**Anexa**

**Metodologie pentru aplicarea REGULAMENTULUI (UE) 2022/1616 AL**

**COMISIEI EUROPENE din 15 septembrie 2022 privind materialele și obiectele din plastic reciclat destinate să vină în contact cu produse alimentare, și de abrogare a Regulamentului (CE) nr. 282/2008**

**Capitolul I Dispoziții generale**

**Art. 1** Prezenta Metodologie reglementează modul de informare cu privire la funcționarea unui sistem de reciclare, de autorizare a unei tehnologii noi de reciclare, de avizare a procesului individual de reciclare și înregistrare a unei instalații de decontaminare.

**Art. 2** (1) În sensul prezentului ordin se aplică definiţiile prevăzute la art. 2 din REGULAMENTUL (UE) 2022/1616 AL COMISIEI EUROPENE din 15 septembrie 2022 privind materialele și obiectele din plastic reciclat destinate să vină în contact cu produse alimentare și de abrogare a Regulamentului (CE) nr. 282/2008, denumit în continuare *Regulament*.

 (2) În sensul prezentului ordin, prin *direcţia de sănătate publică judeţeană* se înţelege direcţia de sănătate publică judeţeană și a municipiului București pe teritoriul căreia funcționează sistemul de reciclare, tehnologia nouă de reciclare, procesul individual de reciclare și/sau instalația de decontaminare, care fac obiectul Regulamentului.

**Capitolul II Atribuții și responsabilități**

**Art. 3 Institutul Naţional de Sãnãtate Publicã**, denumit în continuare INSP, are următoarele atribuții și responsabilități:

1. Directorul general al INSP numește prin decizie secretarul și membrii Comisiei pentru Materialele și obiectele din Plastic Reciclat destinate să vină în Contact cu produse Alimentare, denumită în continuare *CMCAPR.* *CMCAPR* este formată din următorii membri: un președinte, un secretar și minim 10 specialiști cu studii superioare din structurile INSP. Directorul general al INSP poate decide completarea și/sau modificarea componenței *CMCAPR.*
2. Directorul general al INSP îndeplinește funcția de președinte al *CMCAPR*;
3. afișează pe *website*-*ul* propriu, [www.insp.gov.ro](http://www.insp.gov.ro), avizele menționate la art. 4 alin. (6) și solicitarea de avizare prevăzută la art. 4 alin. (3), conform cu prevederile art. 14 alin. (4), art. 17 alin. (4) lit. b) și art. 18 alin. (1) din Regulament.

**Art. 4 *CMCAPR*** are următoarele atribuții și responsabilități:

1. Primește informarea reciclatorului, cu 15 zile înainte de începerea funcționării unui sistem de reciclare, în conformitate cu cerințele aplicabile tehnologiei de reciclare adecvate cuprinse în Anexa I la Regulament și conform prevederilor art. 9 alin. (1) din Regulament;
2. Primește notificarea reciclatorului, cu 6 luni înainte de începerea exploatării primei tehnologii noi, conform prevederilor art. 10 alin. (2) din Regulament;
3. Primește solicitarea reciclatorului de avizare a unui proces individual în vederea autorizării, conform prevederilor art. 17 alin. (2) din Regulament;
4. Primește notificarea reciclatorului cu cel puțin 30 de zile lucrătoare înainte de data de începere a producției de plastic reciclat într-o instalație de decontaminare, conform prevederilor art. 25 alin. (1) din Regulament;
5. Documentațiile ce însoțesc informarea, notificările și solicitările menționate la alin. (1), (2), (3) și (4) sunt transmise în format *pdf* și *word*, în limba română sau, după caz, cu traducere autorizată;
6. Eliberează aviz:

i) pentru exploatare de tehnologie nouă de reciclare, în condițiile prevăzute la art. 14 alin. (4) din Regulament;

ii) pentru exploatare proces individual de reciclare, în condițiile prevăzute la art. 18 din Regulament.

(7) Atribuţiile secretarului *CMCAPR* sunt următoarele:

a) asigură corespondența între membrii *CMCAPR* și Ministerul Sănătății, Comisia Europeană, direcţiile de sănătate publică judeţene și reciclator;

b) se asigură de publicarea pe website-ul www.insp.gov.ro a solicitării prevăzute la alin. (3) și documentelor prevăzute la alin. (6);

c) transmite membrilor CMCAPR, spre analiză, documentațiile menționate la alin. (1), (2), (3) și (4);

d) în decurs de 14 zile de la înregistrarea cererii de avizare a unui proces individual în vederea autorizării, confirmă în scris reciclatorului înregistrarea cererii și numărul de înregistrare alocat;

e) informează direcția de sănătate publică județeană pe teritoriul căreia își desfașoară activitatea reciclatorul care a transmis notificare sau solicitare, conform art. 5 alin. (1), (2), (3) și (4), cu privire la denumirea reciclatorului, adresa reciclatorului și obiectul informării sistemului de reciclare sau a notificării primei tehnologii noi de reciclare sau a cererii de avizare a unui proces individual de reciclare sau a notificării instalației de decontaminare;

f) întocmește devizul pentru achitarea tarifelor prevăzute în Anexa nr.1 la prezenta Metodologie și îl transmite reciclatorului;

g) la solicitarea președintelui,organizează întâlnirea *CMCAPR*, prin convocarea membrilor şi, după caz, prin invitarea altor specialiști/experţi din cadrul unor instituții, altele decât cele din care fac parte membrii *CMCAPR,* precum: universități, institute de cercetare, autorități cu experiență în domeniul igienei alimentației și alte domenii conexe referitoare la produsele alimentare, în vederea analizei/interpretării ştiinţifice a unor date prezentate în solicitările prevăzute la alin. (1), (2), (3) și (4);

h) se asigură asupra completării, semnării şi depunerii Declaraţiei de confidenţialitate și a Declaraţiei de interese ale căror modele sunt prevăzute în anexele nr. 2 și 3 la prezenta Metodologie de către membrii *CMCAPR*;

i) participă la întrunirile *CMCAPR* și asigură redactarea proceselor verbale, înregistrarea şi evidenţa corespondenţei, a documentelor care fundamentează opiniile științifice ale CMCAPR;

j) Transmite reciclatorului și direcției de sănătate publică județene raportul auditului, menționat la art. 10 alin. (3), în termen de 5 zile de la finalizarea raportului;

1. Opiniile științifice și evaluările științifice se întocmesc și se semnează de membrii *CMCAPR* iar avizele prevăzute la alin. (6) sunt semnate de către președintele *CMCAPR*;
2. În cazul în care *CMCAPR* identifică faptul că nu dispune de dovezi suficiente pentru elaborarea unor opinii științifice sau nu respectă prevederile Regulamentului, solicită reciclatorului să furnizeze informații suplimentare. Termenul de răspuns la această solicitare se stabilește împreună cu reciclatorul, astfel încât să se înscrie în perioada de evaluare sau în perioada premergătoare de 30 zile pentru efectuarea auditului;
3. Cvorumul necesar pentru a formula opiniile științifice, evaluările științifice și de a elibera avizele prevăzute la alin. (6) este de cel puțin jumătate plus unu din numărul membrilor *CMCAPR* cu drept de vot, iar propunerea se adoptă cu majoritatea simplă a voturilor;
4. Secretarul *CMCAPR* și persoanele care sunt invitate să participe la ședințele acesteia nu au drept de vot;
5. La fiecare ședință a *CMCAPR* secretarul întocmește un proces-verbal care este semnat de toți participanții;
6. Membrii *CMCAPR* participă la auditul proceselor, tehnologiilor și instalațiilor de reciclare a materialelor și obiectelor din plastic care intră sub incidența Regulamentului.

**Art. 5** Direcțiile de sănătate publică au următoarele atribuții și responsabilități :

1. desemnează minim un reprezentant din cadrul Direcției de Sănătate Publică Județene, respectiv a municipiului București care să participe la auditul procesului, instalatiei, unității de reciclare a materialelor și obiectelor din plastic care intră sub incidența Regulamentului, conform prevederilor art. 10 alin. (3);
2. transmit *CMCAPR* datele de contactale reprezentantului sau reprezentanților care participă laauditul procesului, instalatiei, unității de reciclare a materialelor și obiectelor din plastic care intră sub incidența Regulamentului (UE);
3. reprezentanții direcțiilor de sănătate publică județene care fac parte din echipa de audit participă la întocmirea raportului de audit prevăzut la art. 10 alin. (3);
4. transmit reciclatorului contul și devizul pentru achitarea tarifului menționat în Anexa nr. 1 la prezenta Metodologie.

**Capitol III Etapele procedurii de informare, autorizare, avizare și înregistrare**

**Art. 6 Etapele informării cu privire la funcționarea unui sistem de reciclare în conformitate cu cerințele aplicabile tehnologiei de reciclare adecvate cuprise în Anexa I la *Regulament***

1. Informarea menționată la art 4 alin. (1) este transmisă electronic la adresa de email pusă la dispoziție de către INSP și este însoțită de documentația prevăzută în art. 9 alin. (1) din Regulament;
2. Reciclatorul transmite către *CMCAPR* datele persoanei de contact care asigură accesul echipei de audit, precum și condițiile necesare de desfășurare a auditului sistemului de reciclare în incinta locului de reciclare;
3. *CMCAPR,* în termen de maxim 7 zile de la primirea documentației, verifică dacă se respectă prevederile art. 9 alin. (1) din Regulament;
4. Informarea prevăzută la art. 4 alin. (1) nu este considerată valabilă dacă:

(a) reciclatorul nu furnizează informațiile suplimentare solicitate conform prevederilor art. 4 alin. (9) în perioada specificată de către *CMCAPR*;

(b) în urma solicitării *CMCAPR*, informațiile suplimentare transmise nu sunt suficiente pentru a concluziona că informarea este valabilă.

**Art. 7 Etapele avizării în vederea autorizării tehnologiei noi de reciclare**

1. Notificarea menționată la art. 4 alin. (2) este transmisă electronic la adresa de email pusă la dispoziție de catre INSP și este însoțită de documentația prevăzută la art. 10 alin. (2) și (3) și art. 12 din Regulament;
2. Reciclatorul transmite *CMCAPR* dovada notificării Comisiei Europene.
3. Reciclatorul notifică *CMCAPR* referitor la publicarea raportului inițial, menționat la art. 10 alin. (4) din Regulament, și referitor la publicarea raportelor periodice, menționate la art. 13 alin. (4) din Regulament;
4. *CMCAPR* verifică documenția prevăzută la alin. (1), în termen de cinci luni de la primirea acesteia, și întocmește opinia științifică preliminară cu privire la respectarea prevederilor art. 10 alin. (1)-(7) din Regulament. În cazul în care sunt necesare completări, termenul de soluționare a completărilor se stabilește astfel încât să se înscrie în perioada de evaluare de 5 luni;
5. În cazul în care nu au fost transmise completările menționate la alin. (4), *CMCAPR* amână punerea în funcțiune a tehnologiei noi, notifică Ministerul Sănătății cu privire la amânare și informează Comisia Europeană;
6. La solicitarea Comisiei Europene, *CMCAPR* evaluează cererea de autorizare a tehnologiei noi în decurs de 1 an și emite aviz, cu respectarea prevederilor art. 14 din Regulament;
7. Evaluarea cererii de autorizare a tehnologiei noi se face după achitarea tarifului prevăzut în Anexa nr. 1 la prezenta Metodologie;
8. Reciclatorul transmite *CMCAPR* datele persoanei de contact care asigură accesul echipei de audit, precum și condițiile necesare de desfășurare a auditului tehnologiei noi de reciclare în incinta locului de reciclare.

**Art. 8 Etapele avizării proceselor individuale de reciclare**

1. Solicitarea menționată la art. 4 alin. (3) este transmisă electronic la adresa de email pusă la dispoziție de către INSP și este însoțită de documentația prevăzută la art. 17 alin. (2) din Regulament;
2. *CMCAPR* informează Comisia Europeana și celelate State Membre cu privire la solicitarea de autorizare în baza prevederilor art. 17 alin. (4) lit. a) din Regulament;
3. *CMCAPR* verifică și evalueazăștiințificdocumentația ce însoțește solicitarea prevăzută la art. 4 alin. (3), în decurs de cinci luni de la primirea acesteia. Termenul de evaluare se poate modifica conform prevederilor art. 18 alin. (2) din Regulament;
4. Evaluarea cererii de avizare a procesului individual de reciclare se face după achitarea tarifului prevăzut în Anexa nr. 1;
5. Solicitarea de avizare a unui proces individual de reciclare nu este considerată valabilă dacă:

(a) reciclatorul nu furnizează informațiile suplimentare solicitate conform prevederilor art. 4 alin. (9) în perioada specificată de către *CMCAPR*;

(b) în urma solicitării *CMCAPR*, informațiile suplimentare transmise nu sunt suficiente pentru a concluziona că solicitarea de avizare este valabilă.

1. Pe baza evaluării documentației prevăzute la art. 17 alin. (2) din Regulament, se eliberează avizul procesului individual de reciclare în conformitate cu art. 18 din Regulament;
2. Reciclatorul transmite *CMCAPR* datele persoanei de contact care asigură accesul echipei de audit, precum și condițiile necesare de desfășurare a auditului procesului individual de reciclare în incinta locului de reciclare;
3. Reciclatorul este responsabil, conform prevederilor Regulamentului UE 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), de obținerea consimțământului de la persoana de contact. Reciclatorul trebuie să fie în măsură să demonstreze că persoana de contact și-a dat acordul explicit pentru prelucrarea datelor sale cu caracter personal. Declarația de consimțământ este într-o formă inteligibilă și ușor accesibilă, utilizând un limbaj clar și simplu. Prelucrarea datelor obținute în baza consimțământului este limitată la ceea ce este necesar în raport cu scopurile în care sunt colectate ("reducerea la minimum a datelor") prin consimțământul explicit dat de persoana de contact.

**Art. 9 Etapele înregistrării instalațiilor de decontaminare**

1. Notificarea menționată la art. 4 alin. (4) este transmisă electronic la adresa de email pusă la dispoziție de către INSP și este însoțită de documentația prevăzută la art. 25 alin. (1) lit. c) și art. 26 alin. (1) și (2) din Regulament;
2. *CMCAPR* verifică documenția menționată la alin. (1), în conformitate cu prevederile art. 26 din Regulament, ce însoțește notificarea prevăzută la art. 4 alin. (4);
3. Notificarea instalației de decontaminare nu este considerată valabilă dacă:

a) reciclatorul nu furnizează informațiile suplimentare solicitate conform prevederilor art. 4 alin. (9) în perioada specificată de către *CMCAPR*;

b) în urma solicitării *CMCAPR*, informațiile suplimentare transmise nu sunt suficiente pentru a concluziona că notificarea este valabilă;

(4) Reciclatorul transmite *CMCAPR* datele persoanei de contact care asigură accesul echipei de audit, precum și condițiile necesare de desfășurare a auditului instalației de decontaminare.

**Art. 10 Etapele auditului**

1. Auditul proceselor, tehnologiilor și instalațiilor de reciclare a materialelor și obiectelor din plastic care intră sub incidența Regulamentului are loc după achitarea tarifelor prevăzute în Anexa nr. 1;
2. Tarifele prevăzute în Anexa nr. 1 se achită în contul INSP pentru activitățile desfășurate de membrii *CMCAPR* și în contul direcțiilor de sănătate publică județene al căror reprezentanți participă la audit;
3. În termen de cel puțin 30 zile de la depunerea documentațiilor prevăzute la art. 4 alin, (1), (2), (3) și (4), o echipă formată din reprezentantul/reprezentanții direcției de sănătate publică județene și minim 2 membri ai *CMCAPR* efectuează auditul sistemului de reciclare, tehnologiei noi de reciclare, procesului individual de reciclare și/sau instalația de decontaminare care intră sub incidența Regulamentului și întocmesc un raport de audit;
4. În cazul în care în urma auditului, măsurile corective nu sunt soluționate, se informează reciclatorul, Comisia Europeană și autoritatea competentă, respectiv Ministerul Sănătății pentru luarea măsurilor ce se impun conform prevederilor legale;
5. Auditul este completat de activitățile prevăzute la literele a) și b) ale paragrafului 2 al art. 27 din Regulament.

**Art. 11** Anexele nr. 1, 2 și 3fac parte integrantă din prezenta Metodologie.

**Anexa nr. 1 la Metodologie**

1. Tarifele aplicabile informării funcționarii unui sistem de reciclare în conformitate cu cerințele aplicabile tehnologiei de reciclare adecvate cuprinse în Anexa I la *Regulament* (UE) nr. 2022/1616

|  |  |  |
| --- | --- | --- |
| Poziție tarifară | Activitate | Tarif (lei) |
| 1.  | Efectuare audit – Institutul Național de Sănătate Publică | 5400 |
| 2.  | Efectuare audit – Direcție de Sănătate Publică județene și a Municipiului București | 1980 |

2. Tarifele aplicabile avizarii în vederea autorizării tehnologiei noi de reciclare

|  |  |  |
| --- | --- | --- |
| Poziție tarifară | Activitate | Tarif(lei) |
| 1.  | Efectuare audit – Institutul Național de Sănătate Publică | 2040 |
| 2. | Evaluare cererea de autorizare a tehnologiei noi - Institutul Național de Sănătate Publică | 8340 |
| 3. | Efectuare audit – Direcție de Sănătate Publică județene și a Municipiului București | 1980 |

3. Tarifele aplicabile avizarii proceselor individuale de reciclare

|  |  |  |
| --- | --- | --- |
| Poziție tarifară | Activitate | Tarif (lei) |
| 1.  | Efectuare audit – Institutul Național de Sănătate Publică | 2040 |
| 2. | Evaluare cererea de avizare - Institutul Național de Sănătate Publică | 4380 |
| 3. | Efectuare audit – Direcție de Sănătate Publică județene și a Municipiului București  | 1980 |

4. Tarifele aplicabile înregistrării instalațiilor de decontaminare

|  |  |  |
| --- | --- | --- |
| Poziție tarifară | Activitate | Tarif (lei) |
| 1.  | Efectuare audit – Institutul Național de Sănătate Publică | 5400 |
| 2.  | Efectuare audit – Direcție de Sănătate Publică județene și a Municipiului București  | 1980 |

**Anexa nr. 2 la Metodologie**

**DECLARAȚIE DE CONFIDENȚIALITATE**

(pentru membrii Comisia pentru Materialele și obiectele din Plastic Reciclat destinate să vină în Contact cu produse Alimentare)

- model –

Numele . . . . . . . . . .

Prenumele . . . . . . . . . .

Instituția . . . . . . . . . .

Cunosc că am obligația să nu divulg nicio informație la care am acces prin activitatea mea în calitate de membru al Comisiei pentru Materialele și obiectele din Plastic Reciclat destinate să vină în Contact cu produse Alimentare, desemnat conform prevederilor Anexei la Ordinul nr ….., privind măsurile pentru aplicarea REGULAMENTULui (UE) 2022/1616 AL COMISIEI din 15 septembrie 2022 privind materialele și obiectele din plastic reciclat destinate să vină în contact cu produse alimentare, și de abrogare a Regulamentului (CE) nr. 282/2008, cu modificările și completările ulterioare, dacă această informație face obiectul unei solicitări privind păstrarea confidențialitatea.

Mă angajez:

1. să păstrez confidențialitatea/să respect restricțiile privind orice informație la care am acces pe parcursul activității mele în calitate de membru al Comisiei pentru Materialele și obiectele din Plastic Reciclat destinate să vină în Contact cu produse Alimentare;

2. să nu divulg unor terți\*) și/sau să pun la dispoziția acestora informațiile la care am acces în timpul evaluării dosarelor tehnice și care ar putea prejudicia din punct de vedere industrial și comercial reciclatorului;

\*) Prin terți se înțelege orice persoană care nu este expert, membru al Comisiei.

3. să păstrez confidențialitatea rapoartelor până la finalizarea procedurii de avizare de către Comisie;

4. să respect caracterul confidențial al opiniilor, părerilor și propunerilor exprimate de membrii Comisiei pentru Materialele și obiectele din Plastic Reciclat destinate să vină în Contact cu produse Alimentare, în cadrul procesului de evaluare a dosarelor tehnice și activităților Comisiei;

5. să nu folosesc nici o informație în beneficiu personal și/sau al unei terțe părți.

Data . . . . . . . . . . Semnătura . . . . . . . . . .

**Anexa nr. 3 la Metodologie**

**DECLARAȚIE DE INTERESE**

(pentru membrii Comisia pentru Materialele și obiectele din Plastic Reciclat destinate să vină în Contact cu produse Alimentare)

- model –

Numele . . . . . . . . . .

Prenumele . . . . . . . . . .

Instituția: . . . . . . . . . .

Declar pe propria răspundere că nu am interese\*) financiare și nefinanciare, directe și indirecte, în industria fabricării materialelor plastice care vin în contact cu alimentele, care pot afecta activitatea mea, în calitate de membru (pentru membrii Comisia pentru Materialele și obiectele din Plastic Reciclat destinate să vină în Contact cu produse Alimentare)

\*) Instrucțiuni privind "interesele":

a) Prin interes se înțelege orice asociere, orice aspect ori avantaj financiar, adică deținerea de acțiuni sau obligațiuni, deținerea de titluri diferite, de exemplu, titluri de participație, ori deținerea unei proprietăți la o societate comercială, companie, grup de interes economic, național sau internațional, public ori privat, sau deținerea calității de membru la o asociație, fundație, organizație neguvernamentală etc. care are legături cu industria materialelor care vin în contact cu alimentele.

b) Membrii Comisiei pentru Materialele și obiectele din Plastic Reciclat destinate să vină în Contact cu produse Alimentare declară interesele pe care le-a avut în ultimii 3 ani, pentru toate tipurile de activități legate de produse materialele și obiectele care vin în contact cu alimentele, indiferent dacă au fost remunerate în mod regulat sau ocazional (membru în organele de conducere, în consiliul de administrație, post de director executiv, angajat, consilier, interese contractuale, stagii etc. în societatea comercială, compania, grupul de interes economic, asociația, fundația, organizația neguvernamentală etc.). Se vor prezenta clar și precis rolul și funcția ocupată.

c) Trebuie declarată asistența sau susținerea obținută și care este ori nu este asociată cu avantaje bănești ori materiale, directe sau indirecte. Acestea includ burse de studii sau de cercetare, călătorii de studii etc. Totodată declar că nu dețin calitatea de membru în organele de administrație și de conducere și/sau de acționar la societăți cu capital de stat, privat ori mixt, care au ca obiect de activitate fabricarea, importul și comercializarea materialelor și obiectelor care vin în contact cu alimentele.

Data . . . . . . . . . . Semnătura . . . . . . . . .